Χοιρινό λεμονάτο με πατάτες στη χύτρα
Απλό, κλασικό, ιδανικό για το οικογενειακό τραπέζι, το λεμονάτο χοιρινό πάντα μας εκπλήσσει με τη νοστιμιά του. Κι ας το έχουμε μαγειρέψει αμέτρητες φορές.
800 γρ. μπούτι χοιρινό, σε κύβους 3-4 εκ., 800 γρ. πατάτες, κυδωνάτες, 2 πιπεριές κέρατο, ψιλοκομμένες, 1 κουτ. σούπας δεντρολίβανο ξερό, κοπανισμένο, χυμός και ξύσμα από 1 μεγάλο λεμόνι, 50 ml ελαιόλαδο, αλάτι, φρεσκοτριμμένο πιπέρι
Στη χύτρα ζεσταίνουμε το λάδι σε δυνατή φωτιά και σοτάρουμε το κρέας με τις πατάτες και τις πιπεριές για 3-4 λεπτά, μέχρι να ροδίσουν.Προσθέτουμε το δεντρολίβανο και τον χυμό λεμονιού. Πασπαλίζουμε με αλατοπίπερο και ρίχνουμε 200 ml νερό.Κλείνουμε τη χύτρα και μαγειρεύουμε για 15-20 λεπτά.Αποσύρουμε από τη φωτιά, αφήνουμε τη χύτρα να κρυώσει για να μπορούμε να την ανοίξουμε, προσθέτουμε το ξύσμα λεμονιού και σερβίρουμε. Συνοδεύουμε με λαχανοσαλάτα με ελιές.
Λεμόνι,Πατάτες,Χοιρινό